b'\n_START_ARTICLE_\nPiso ng Pilipinas\n_START_SECTION_\nBago ang Panahong Kastila\n_START_PARAGRAPH_\nAng pakikipagkalakalan ng mga sinaunang Pilipino sa mga mangangalakal g\xc3\xa1ling sa mga kalapit pulo ay sinasagawa sa pamamagitan ng pal\xc3\xadtan ng mga bagay. Ang hindi magandang naidudulot ng pal\xc3\xadtan na ito ay nagbunsod ng paggamit ng ginto b\xc3\xadlang sukat\xc3\xa1n ng pal\xc3\xadtan.\n_START_SECTION_\nKastilang Kolonyal na Panahon\n_START_PARAGRAPH_\nDala-dala ng mga Kastila ang kanilang salaping barya ng dumating sila noong 1521. Ang teston o apat na reales na baryang pilak ang tinuturing na kaunaunahang baryang Europeo na nakarating sa isla ng Pilipinas sabay sa pagdating ni Ferdinand Magellan. Ang teston ay naging de facto na yunit ng kalakalan sa pagitan ng mga Espanyol at Pilipino bago ang pagbangon ng Maynila noong 1574. Ang katutubong pangalan sa Tagalog ng barya ay "salapi".\n_START_SECTION_\nPagkakamali\n_START_PARAGRAPH_\nIlang pagkakamali ang natuklasan sa mga salapi ng seryeng Bagong Salinlahi at naging paksa ng panlilibak sa social networking sites. Kab\xc3\xadlang sa mga ito ang pagbukod sa Batanes mula sa mapa ng Pilipinas sa likod ng lahat ng salaping papel, ang maling kinalalagyan ng Pambansang Liwasang Ilog sa Ilalim ng Lupa ng Puerto Princesa sa likod ng 500-pisong salaping papel at ng Bahurang Tubbataha sa likod ng 1000-pisong salaping papel, at ang maling pagkukulay sa tuka at mga balahibo ng blue-naped parrot sa 500-pisong salaping papel, ngunit agad natuklasan ito na dulot ng limitasyon ng kulay ng intalioung paglilimbag. Ang pang-agham na mga pangalan ng mga hayop na tampok sa likod ng lahat ng salaping papel ay nalimbag na mali rin.'